**LIETUVOS RESPUBLIKOS GENERALINIS KONSULATAS KALININGRADE**

Aktualios ekonominės informacijos suvestinė

2023 m. **VASARIO** mėn.

|  |  |  |  |
| --- | --- | --- | --- |
| **DATA** | **PATEIKIAMOS INFORMACIJOS APIBENDRINIMAS** | **INFORMACIJOS ŠALTINIS** | **PASTABOS, KOMENTARAI** |
| **RUSIJOS FEDERACIJA (RU arba RF sutrumpinime)**  **KALININGRADO SRITIS (KS sutrumpinime)** | | | |
| **Lietuvos eksportuotojams aktuali informacija** | | | |
| 02-14 | 2023 m. sausį į KS importuota virš 9 tūkst. tonų mėsos ir mėsos gaminių, iš kurių beveik 80 proc. sudarė paukštiena. | <https://rugrad.online/news/1222386/> |  |
| 02-17 | Nuo metų pradžios KS importavo apie 7 mln. gėlių, tarp kitko iš Belgijos, Ispanijos, Italijos ir Nyderlandų. | <https://ruwest.ru/news/129534/> |  |
| 02-22 | Pranešama apie pirmą šiemet 20 tonų valgomųjų lęšių siuntą į Lenkiją. | <https://ruwest.ru/news/129641/> |  |
| **Lietuvos verslo plėtrai aktuali informacija** | | | |
| 02-13 | Per metus KS padidino citrusinių vaisių importą 29 proc. Daugiausiai vaisių importuojama iš Turkijos. | <https://rugrad.online/news/1288909/> |  |
| 02-17 | KS baldų gamyba susitraukė 44 proc. Problemos, su kuriomis susidūrė baldininkai, tai nutrūkęs eksportas į ES, komplikavęsis komponentų iš ES importas, sudėtinga logistika (verslas turėjo pilnai persiorientuoti nuo vilkikų į keltus). Dalis gamyklų žymiai sumažino pajėgumus, dalis užsidarė, likusios mėgina persiorientuoti į Turkijos bei Irano rinkas. | <https://kgd.ru/news/society/item/103707-kolossalnyj-udar-i-bolshie-nadezhdy-chto-proishodit-na-mebelnom-rynke-kaliningradskoj-oblasti>  <https://kgd.ru/news/society/item/103661-kaliningradskie-mebelshhiki-zadumyvayutsya-o-zapuske-proizvodstva-v-turcii> |  |
| 02-18 | Pirmame šiemet Gintaro kombinato aukcione parduota gintaro už beveik 1 mln. rublių, tačiau tik 40 proc. visų parduodamų eksponatų (gintaro gabalų). Be to, pradinė kaina padidinta tik dėl dviejų eksponatų. | https://klops.ru/news/2023-02-18/265963-yantarnyy-kombinat-na-pervyh-v-2023-godu-torgah-prodal-21-lot-na-1-mln-rubley  <https://rugrad.online/news/1322411/> |  |
| **Ryšiai/Transportas/Energetika** | | | |
| 01-31 | KS automobilių gamintojas „Avtotor“ pradėjo surinkinėti kinų koncerno „Kaiyi“ automobilius. Siekiant pritaikyti gamybos liniją, koncertas turėjo investuoti daugiau nei 100 mln. rublių. | <https://rugrad.online/news/1319810/>  <https://rugrad.online/news/1319655/>  <https://www.newkaliningrad.ru/news/briefs/economy/24032167-kommersant-eks-kurator-avtoproma-v-minpromtorge-rf-perekhodit-na-rabotu-v-avtotor.html> | Oficialiu platintuoju tapo 2022 m. gruodį Maskvoje registruota įmonė „KAI RUS“, kontroliuojama „Avtotor“ įkūrėjo Vladimiro Ščerbakovo šeimos.  Taip pat pasirodė informacija, kad „Avtotore“ įdarbintas buvęs RF pramonės ir prekybos ministerijos automobilių pramonės departamento direktorius Denis Pak (nenurodoma, kokiose pareigose). |
| 02-01 | KS prokuratūra susirūpino pirmos būtinybės produktų pristatymu į KS. Sausio 31 d. prokuratūroje surengtas valdžios institucijų ir verslo atstovų pasitarimas. | <https://rugrad.online/smi/1319848/> | Spėliojama, kad tokį susitikimą organizuota dėl vasarį įprastų štormų ir galimų (iki šiol nesankcionuotų prekių) tranzito per Lietuvą sutrikimų. |
| 02-03 | Baltijsko uosto krovinių apyvarta 2022 m. siekė 2,5 mln. tonų, iš jų 1,57 mln. tonų krovinių įvežta, 0,98 mln. tonų išvežta (daugiausiai augalinės ir gyvulinės kilmės riebalai, juodųjų metalų laužas, plastmasė). | <https://rugrad.online/news_release/customs/1320384/> |  |
| 02-03 | Patvirtinta kvota cemento tranzitui į KS 2023 m., kuri sieks 239 tūkst. tonų. | <https://rugrad.online/news/1320052/> |  |
| 02-06 | KS vyriausybė suderino jūrinių krovinių subsidijavimo mechanizmo pokyčius, kurie, kaip tikimasi, leis padidinti šio mechanizmo patrauklumą. Iki šiol verslas vangiai juo naudojosi, visų pirma dėl perdėto biurokratizmo, taip pat dėl to, kad lengvatinis tarifas nedengė visų išlaidų bei nebuvo taikomas visiems kroviniams. | <https://rugrad.online/news/1320290/>  <https://rugrad.online/news/1319418/> | Subsidijos krovinių transporavimui jūra 2023 m. skirtos trims kompanijoms, kurios pateikė paraiškas, t. y. „Алгоритм Групп“, „Авто-ПЭК Юг“ ir „Росморпорт“. Didžiausia suma skirta Algoritm Group – 1 mlrd. rublių. Iš viso šiam tikslui iš federalinio biudžeto numatyta skirti 3,8 mlrd. rublių. |
| 02-06 | KS stabdo elektrinio kelto iš Baltijsko į Aistmarių neriją statybas. | <https://rugrad.online/news/1320368/> | Šiuo metu į Aistmarių neriją plaukioja du keleiviniai-krovininiai keltai („Vistula“ ir “Nida“). 2023 m. šių keltų subsidijoms numatyta 90,7 mln. rublių. |
| 02-07 | KS krovininį laivyną (Kaliningrado-Peterburgo linija) papildė biriųjų krovinių laivas „Fesko Nagajevo“, galintis plukdyti iki tūkst. tonų krovinių (dedveitas – 5,2 tūkst. t.). | <https://www.newkaliningrad.ru/news/briefs/economy/24032205-na-kaliningradskom-napravlenii-nachal-kursirovat-gruzovoy-teplokhod-fesko-nagaevo.html> |  |
| 02-08 | KS infrastruktūros ministerija praneša, kad mėnesį trūkęs elektroninės eilės Černyševskoje pasienio punkte testavimas praėjo sklandžiai ir šiuo metu laukiama atitinkamo reglamentavimo federaliniu lygiu. El. eilė numatyta taikyti tik krovininiam transportui. | <https://kaliningrad.rbc.ru/kaliningrad/08/02/2023/63e382c39a7947a3065f8df1?from=from_main_5>  <https://gov39.ru/press/326159/> |  |
| 02-08 | Rusijos verslo ombudsmenas B. Titov kreipėsi į RF ministrą pirmininką su siūlymu įvesti (t. y. atnaujinti) moratoriumą pirmos būtinybės produktų bei krovinių, vežamų į KS, svorio ir dydžio kontrolei. | <https://kaliningrad.rbc.ru/kaliningrad/08/02/2023/63e35bcf9a79478bddadd64f> |  |
| 02-12 | Kaliningrado šilumos tinklai anonsavo dviejų naujų šiluminių statybas. Darbus planuojama užbaigti 2026 m. | <https://kgd.ru/news/society/item/103629-v-kaliningrade-reshili-sproektirovat-novye-teplostancii-dlya-chkalovska-i-pribrezhnogo> |  |
| 02-13 | Dujotiekio į Baltijską tiesimo darbai pabrango iki 600 mln. rublių. Pažymėtina, kad pirminiais vertinimais (2019 m.) suma buvo 243 mln. rublių. | <https://klops.ru/news/2023-02-13/265681-stroitelstvo-gazoprovoda-do-baltiyska-otsenili-v-600-mln-rubley> | KS gubernatorius žada darbus užbaigti iki šių metų šildymo sezono. |
| 02-13 | „Avtotor“ žada pradėti pramoninę elektromobilių gamybą 2024 m. pirmąjį ketvirtį. | <https://rugrad.online/smi/1321546/> |  |
| 02-16 | KS gubernatorius A. Alichanov ramina visuomenę, kad Lietuvos sprendimas vasario 16 d. nutraukti bendradarbiavimą su Baltarusija užtikrinant krovinių tranzitą neturėtų reikšmingai paveikti KS aprūpinimo produktais, nors pripažįsta, kad sankcijos palies tam tikras KS reikalingas baltarusiškas prekes, todėl KS bus priversta jas transportuoti aplinkkeliu per Peterburgą. | <https://rugrad.online/opinion/1322148/> |  |
| 02-16 | RF ekonomikos ministerija ir KS vyriausybė skaičiuoja, kad tranzito ribojimo žala KS viršijo kelis milijardus rublių. | <https://tass.ru/ekonomika/17065985> |  |
| 02-16 | RF dūmos deputatas Jaroslav Nilov pasiūlė prijungti KS prie „Nord Stream“ dujotiekio, kas leistų išvengti „Baltijos šalių taikomo šantažo“ ir leistų stabilizuoti KS ekonomiką. Pravesti dujotiekį iki KS kainuotų apie 2 mlrd. Eur. ir užtruktų 2-3 metus. | <https://klops.ru/news/2023-02-16/265886-eksperty-nazvali-primernuyu-tsenu-vetki-severnogo-potoka-do-kaliningradskoy-oblasti> |  |
| 02-16 | „Avtotor“ surenkami kinų „Kaiyi“ automobiliai turėtų pasirodyti prekyboje jau kovą. | <https://kgd.ru/news/society/item/103686-prodazhi-avtomobilej-kaiyi-e5-kaliningradskogo-proizvodstva-nachnutsya-v-marte> |  |
| 02-18 | Laisvos ekonominės zonos rezidentais tapusios jūrinių pervežimų kompanijos ketina investuoti virš 600 mln. rublių į krovinių, įskaitant konteinerių, pervežimą jūra. Įmonės žada papildyti KS krovininį laivyną dviem laivais. | <https://kgd.ru/news/society/item/103724-dva-novyh-rezidenta-ojez-vlozhat-600-mln-rublej-v-proekty-morskih-perevozok-v-kaliningrad> |  |
| 02-20 | „Rosatom“ žada paleisti ličio jonų akumuliatorių gamyklą (esančią netoli LT sienos, prie Nemano) 2025 m. Tikimasi, kad pradiniai gamyklos pajėgumai leis per metus pagaminti 50 tūkst. akumuliatorių elektromobiliams. | <https://klops.ru/news/2023-02-20/266005-rosatom-predlagaet-davat-avtozavodam-subsidii-na-akkumulyatory-kotorye-budut-proizvodit-pod-nemanom>  https://www.newkaliningrad.ru/news/briefs/economy/24035077-neyman-rosatomu-nuzhno-okolo-1200-spetsialistov-no-v-nemane-oni-ne-mogut-ikh-nayti.html | Pažymėtina, kad gamyklos kaina pakilo beveik dvigubai, iki maždaug 51,5 mlrd. rublių.  Be to, fiksuojamas kvalifikuotos darbo jėgos trūkumas. |
| 02-20 | Nesibaigia KS vežėjų sektoriaus problemos. Galimybės vežėjams iš KS dirbti žeminėje Rusijoje su savo automobiliais apribotos, keltų tarp KS ir Peterburgo nepakanka, vietos rezervavimas juose primena loteriją. Vežėjų atstovai kalba apie dalies autoparko išpardavimą ir darbuotojų atleidimus. | <https://kaliningrad.rbc.ru/kaliningrad/20/02/2023/63f372dd9a7947faf019833b> |  |
| 02-21 | Nuo vasario 21 d. „Algoritm group“ paleido lengvųjų automobilių pervežimą konteineriuose iš Peterburgo (Bronkos uosto) į Kaliningradą. Asmeninio automobilio pervežimas iš Bronkos uosto atsieis 100 tūkst. rublių (apie 1,2 tūkst. Eur). | <https://tass.ru/ekonomika/17102453> | Iki šiol tokia galimybė buvo tik per Ust Lugos uostą (senos statybos keltuose „Baltijsk“ ir „Ambal“ stipriai ribotos vietos, be to, vienas jų šiuo metu remontuojamas).  net keturis kartus brangiau nei gabenant „Baltijsk“ ir „Ambal“ keltais iš Ust Lugos. |
| 02-21 | Sausio mėnesio duomenimis, Kaliningrado uosto konteinerių krova per metus sumažėjo 81 proc. Uostas užėmė priešpaskutinę vietą tarp RU uostų. Panašų krovos mažėjimą fiksavo didysis Peterburgo uostas. | <https://rugrad.online/news/1322552/> |  |
| 02-22 | KS statybų ministras ramina, kad cemento tranzito kvota pakankama, kadangi yra galimybė jį vežtis laivais, todėl cemento sričiai nepritrūks. Valdžios siūlymus KS statyti cemento gamyklą verslininkai atmeta, kadangi ji būtų nekonkurencinga. | <https://www.newkaliningrad.ru/news/briefs/economy/24034678-chernomaz-kvota-na-zh-d-tranzit-v-region-dostatochnaya-tsementom-budem-obespecheny-100.html> |  |
| 02-22 | KS verslo atstovai pastebi, kad perėjimas prie krovinių transportavimo jūra išlieka keblus, nes sankcijos įvedamos greičiau negu spėjama spręsti jų padarinius ir yra sunkiai nuspėjamos. Didele problema išlieka jūrinio kelio kaina (atskirais atvejais – dvigubai didesnė), pristatymo laikas ir vietų keltuose/laivuose trūkumas (vietos šiuo metu rezervuotos iki gegužės). Be to, jūrinius pervežimus gali koreguoti išorės sąlygos, pvz. štormai. | <https://klops.ru/news/2023-02-22/266184-eksperty-rasskazali-o-problemah-paromnyh-perevozok-v-kaliningrad-i-obratno> <https://kaliningrad.rbc.ru/kaliningrad/20/02/2023/63f363a79a7947f2d53f0917> <https://www.newkaliningrad.ru/news/briefs/economy/24034731-operator-paromnoy-linii-predlagaet-izmenit-pravila-zakhoda-v-kaliningradskiy-kanal-iz-za-shtormov.html> |  |
| 02-23 | Kvotos krovinių tranzitui į KS 2023 m. bus 7 proc. mažesnės negu pernai. Į KS 2023 m. leista įvežti iki 2,47 mln. tonų krovinių, išvežti – iki 420 tūkst. tonų. | <https://rugrad.online/news/1322425/> |  |
| 02-25 | Sausio 15 ir 29 d. bei vasario 18 d. ir 25 d. vykdyti „specialūs“ krovininio kelto reisas iš Ust Lugos į KS išskirtinai vilkikams bei kitoms ratuotoms transporto priemonėms pervežti. | <https://1prime.ru/transport/20230120/839535054.html>  <https://ruwest.ru/news/128837/> |  |
| 02-26 | Kaliningrado uostui iki šių metų pabaigos suteiktas leidimas eksportuoti juodųjų metalų laužą. Toks leidimas suteiktas dar 8 RU uostams. | <https://klops.ru/news/2023-02-26/266255-kaliningradskiy-morskoy-port-okazalsya-v-spiske-punktov-propuska-dlya-eksporta-loma-chyornyh-metallov> |  |
| 02-27 | „Avtotor“ ketina pasirašyti kontraktus su 6 Kinijos kompanijos. | <https://rugrad.online/news/1323395/> |  |
| **Mokslas, inovacijos, technologijos** | | | |
| 02-03 | Kompanija TELE 2 giriasi užtikrinusi telekomunikacijų infrastruktūros jungties saugumą tarp KS ir likusios RU ir žada jos stabilų funkcionavimą netgi esant „blogiausiam scenarijui“. | <https://www.newkaliningrad.ru/news/business/24031806-zemlya-voda-i-kosmos-kak-tele2-obespechivaet-bespereboynuyu-svyaz-v-regione.html> |  |
| 02-15 | KS pasienio rajonuose žadama įrengti naujas ryšio stotis, kaip teigiama, siekiant išvengti automatinių prijungimų prie LT ar PL operatorių. | <https://kgd.ru/news/society/item/103659-v-kaliningradskoj-oblasti-hotyat-ustanovit-26-vyshek-dlya-zashhity-ot-nechayannogo-rouminga> |  |
| 02-22 | Siekiant atnaujinti skaitmeninę infrastruktūrą KS, „Rostelekom“ 2022 m. nutiesė virš 100 km optinio pluošto kabelio. | <https://kgd.ru/news/rostelecom/item/103775-za-god-rostelekom-prolozhil-v-kaliningradskoj-oblasti-bolee-100-km-optovolokna> |  |
| 02-27 | Kvalifikuotos darbo jėgos relokacijos programa 2022 m. pasinaudojo tik 3 IT sektoriaus įmonės, prisiviliojusios į KS 16 specialistų. | <https://rugrad.online/news/1323189/> |  |
| 02-28 | KS pradėjo darbą pirmoji regione šiukšlių rūšiavimo gamykla. | <https://kaliningrad.rbc.ru/kaliningrad/28/02/2023/63fdd54f9a7947e497e00f31> |  |
| **Žemės ūkis, maisto gamyba** | | | |
| 02-10 | KS 2022 m. padidino pieno ir mėsos (galvijai ir naminiai paukščiai) gamybos apimtis. Pasak KS žemės ūkio ministerijos, KS pilnai apsirūpina pienu, mėsos ir duonos produkcija. | <https://klops.ru/news/2023-02-10/265598-shevtsova-kaliningradskaya-oblast-v-2022-m-dostigla-samoobespechennosti-po-moloku-myasu-i-kartofelyu> |  |
| 02-10 | Nemano sūrio gamykla plečia savo gamybą ir žada gaminti ilgo brandinimo sūrius. | <https://rugrad.online/news/1320025/> |  |
| 02-13 | KS žadama plėsti pelėsinių sūrių gamybą. | <https://kgd.ru/news/society/item/103642-v-pravitelstve-obyasnili-vysokie-ceny-na-kaliningradskij-syr>  https://klops.ru/news/2023-02-14/265730-v-kaliningradskoy-oblasti-planiruyut-uvelichit-proizvodstvo-syrov-s-plesenyu | Sūrių kaina KS pastaraisiais metais pastebimai išaugusi. |
| 02-17 | Įmonių grupė „Mirotorg“ ketina investuoti į elitinių sėklinių bulvių gamybą. | <https://rugrad.online/news/1312690/> |  |
| 02-21 | KS žuvų konservų gamintojas „Za rodinu“ žada konkuruoti su latviais dėl Uzbekistano rinkos. | <https://kgd.ru/news/society/item/103757-kaliningradskij-rybzavod-planiruet-konkurirovat-s-latyshskimi-shprotami-na-rynke-uzbekistana> |  |
| 02-22 | Vištyčio nacionalinio parko sukūrimo perspektyvą gana skeptiškai pasitiko verslininkai, kurie potencialaus parko teritorijoje vykdo ūkinę veiklą, įskaitant holdingą „Dolgov Group“ ir „Miratorg Zapad“. „Dolgov Group“ savininkas Aleksandr Dolgov sakė patirsiantis milijoninius nuostolius. | <https://rugrad.online/news/1322440/>  https://ruwest.ru/news/129567/ | RF vyriausybė ruošiasi priimti nutarimą dėl Vištyčio nacionalinio parko sukūrimo. Jei nutarimas bus priimtas, nacionalinio parko ribas ketinama nustatyti iki 2024 m. gruodžio 1 d., o iki 2025 m. gruodžio 1 d. teritorija taptų „ypač saugoma“. |
| 02-24 | KS ofšoro rezidentu tapusi „Marfiš“ nuo 2017 m. investuoja į KS žuvininkystę. 2017 m. įmonės lėšomis atremontuotas sovietinis traleris „Kapitan Lobanov“, 2022 m. paleido naują tralerį „Vseslav“, o šiemet gavo lengvatinį kreditą dar vieno laivo remontui. | https://kgd.ru/news/society/item/103792-novyj-rezident-kaliningradskoj-ojez-vlozhit-335-mln-rublej-v-modernizaciyu-rybolovnogo-sudna  https://kgd.ru/news/society/item/103792-novyj-rezident-kaliningradskoj-ojez-vlozhit-335-mln-rublej-v-modernizaciyu-rybolovnogo-sudna |  |
| 02-27 | KS grūdų eksportas sumenko 40 proc. Iki 2022 m. KS kviečius daugiausiai importuodavo Šiaurės Europos šalys, o Rusijos rinkoje KS grūdai nekonkurencingi. Dėl techninių problemų KS negali eksportuoti grūdų į Afriką. | <https://www.newkaliningrad.ru/news/briefs/economy/24034976-ekspert-v-kaliningradskoy-oblasti-obrazovalsya-40-profitsit-eksportnogo-zerna.html> |  |
| **Turizmo sektoriui aktuali informacija** | | | |
| 02-13 | Viena Maskvos turizmo agentūra suteikė Kaliningrado sinagogai „Krištolinės nakties pavadinimą“, taip iššaukdama žydų bendruomenės pasipiktinimą. | <https://bfm39.ru/novosti/moskovskoe-agentstvo-podgotovilo-novyij-brend-kaliningradskoj-oblasti.-sinagogu-nazvali-%C2%ABxrustalnaya-noch%C2%BB.html> |  |
| **Bendra ekonominė informacija rezidavimo šalyje** | | | |
| 01-31 | KS vyriausybė prognozuoja 10 proc. deficitinį biudžetą 2023 m. | <https://www.newkaliningrad.ru/news/briefs/economy/24031055-minfin-kaliningradskoy-oblasti-prognoziruet-dva-goda-defitsitnogo-byudzheta.html> |  |
| 02-01 | Iš Mergelių salos į KS persiregistravo su milijardieriumi V. Vekselbergu siejama įmonė „AliumInvest Holding“. | <https://rugrad.online/news/1319995/> |  |
| 02-02 | 2022 m. duomenimis KS buvo vienas iš trijų RU regionų, kuriuose pramonės gamybos apimtys smuko labiausiai. Fiksuotas 17,6 proc. smukimas. | <https://www.newkaliningrad.ru/news/briefs/economy/24031690-kaliningradskaya-oblast-popala-v-troyku-regionov-liderov-po-padeniyu-promproizvodstva.html> |  |
| 02-03 | Vasario 1 d. nustojo galioti moratoriumas pirmos būtinybės produktų bei krovinių, įvežamų į KS, svorio ir dydžio kontrolei. | <https://t.me/boris_titov/271>  <https://www.newkaliningrad.ru/news/briefs/economy/24031694-titov-o-moratorii-na-vesogabaritnyy-kontrol-kaliningradskoy-oblasti-nuzhny-osobye-usloviya.html> | KS verslui šis klausimas itin svarbus, kadangi kontrolė taikoma tiek prekių eksportui, tiek importui iš žemininės Rusijos. 2022 m. rugsėjį moratoriumas buvo pratęstas iki š. m. vasario. |
| 02-03 | KS vyriausybė paskelbė antrą lengvatinių kreditų verslui skirstymo etapą. Iš viso paramai nuo sankcijų nukentėjusiam verslui numatyta 5,8 mlrd. rublių (5,5 mlrd. iš federalinio biudžeto), dalis kurių (3,6 mlrd. rublių) paskirstyta 2022 m. gruodį. | <https://www.newkaliningrad.ru/news/briefs/economy/24031787-alikhanov-anonsiroval-raspredelenie-novykh-antisanktsionnykh-kreditov-dlya-biznesa.html> |  |
| 02-09 | KS gubernatorius teigiamai įvertino įsaką, apribojantį migrantams įdarbinimą KS (maisto gamybos, pervežimų sektoriuose ir kt.). Šie ribojimai migrantų sąskaita leido įdarbini 300 vietos gyventojus. A.Alichanov pavedė išnagrinėti galimybes, kaip būtų galima išplėsti įsako galiojimą. | <https://www.newkaliningrad.ru/news/briefs/community/24032680-alikhanov-predlozhil-rasshirit-spisok-professiy-po-kotorym-zapreshcheno-rabotat-migrantam.html>  <https://klops.ru/news/2023-02-09/265534-nikakogo-krizisa-na-rynke-taksi-ne-sluchilos-alihanov-o-zaprete-raboty-gastarbayteram>  <https://rugrad.online/news/1243900/> |  |
| 02-13 | KS yra dešimtuke Rusijos regionų pagal alkoholio pardavimo vietų tankumą. | <https://kgd.ru/news/society/item/103641-kaliningradskaya-oblast-popala-v-desyatku-regionov-s-samoj-vysokoj-plotnostyu-alkomarketov> |  |
| 02-16 | KS mokestinis įnašas į federalinį biudžetą sumažėjo 31,9 proc. (t .y. 78 mlrd. rublių), labiausiai iš visų RU regionų. 2022 m. KS muitinė federalinį biudžetą papildė viso 26 mlrd. rublių (palyginimui prieš metus suma buvo dvigubai didesnė – 56 mlrd. rublių). | <https://rugrad.online/news/1321985/> <https://ruwest.ru/news/129485/> |  |
| 02-16 | KS didžiausias darbuotojų trūkumas jurisprudencijos, medicinos ir saugumo srityse. | <https://klops.ru/news/2023-02-16/265852-analitiki-rasskazali-kakie-sfery-v-kaliningrade-seychas-bolshe-vsego-nuzhdayutsya-v-rabotnikah> |  |
| 02-19 | Į KS ofšorą iš Kipro persikėlė kompanijos „Sidewalk Trading Limited“ ir „Onekama Management Limited”, susijusios su verslininku iš Kemerovo srities Andrejumi Eirichu. | <https://rugrad.online/news/1322346/> |  |
| 02-21 | Rusų kapitalo įmonės ir toliau registruojasi KS ofšore. Šią savaitę į KS „persikėlė“ penkios kompanijos, padidindamos bendrą rezidentų skaičių iki 143. | <https://kaliningrad.rbc.ru/kaliningrad/22/02/2023/63f61a6d9a794763766d3dd9> <https://kaliningrad.rbc.ru/kaliningrad/21/02/2023/63f492fd9a7947572aa1812e> |  |
|  | | | |

***Parengė :***

|  |  |
| --- | --- |
| Artur Zapolski, trečiasis sekretorius | artur.zapolski@urm.lt |
|  |  |